《韩宗彦寺丞通判邓州》
宋代·梅尧臣

往岁陪祠泰坛下，始一相见如相知。
我今入幙君有待，喜得款语胜前时。
便嗟陈事日侵汨，虽欲数面曾无期。
忽闻兵吏已迎候，马有行色车将脂。
贺君有意事清简，太守亦鄙寻常为。
骐骥步骤岂局促，凤皇羽翼多威仪。
汉家近亲不复有，召父旧闻於今隳。
隳由狂者生利害，曾未略究民间宜。
只言引水幸圭赋，矫请罢毁功何施。
千载厚惠一日去，至今农亩空嗟咨。
夫子才高识且远，忽畏势力重扶持。
他年人作去思颂，愿以大字书长碑。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。